નવી દિલ્હી, 28 જુલાઇઃ ભાજપની પ્રચાર અભિયાન સમિતિની કમાન ગુજરાતના મુખ્યમંત્રી નરેન્દ્ર મોદીને સોંપવામાં આવ્યા બાદ અડવાણીના વલણથી ભાજપમાં ભૂંકપ જેવી સ્થિતિ સર્જાઇ હતી. તેમણે નારાજ થઇને પક્ષના તમામ પદો પરથી રાજીનામું આપી દીધું હતું. જો કે, સંઘની દખલગીરી બાદ તેઓ શાંત થઇ ગયા હતા, પરંતુ શનિવારે જે ઉત્સાહ અને જુસ્સા સાથે તેમણે પક્ષને સંબોધિત કર્યો, તેનાથી એવું લાગી રહ્યું છે કે, તેઓ ક્યારેય પક્ષની નારાજ નહોતા. અડવાણીએ નાગપુરમાં સંઘના પ્રમુખ સાથે અનેક મુદ્દાઓ પર સવિસ્તાર ચર્ચા કરી હતી.